| Medaljeoversikt |
| --- |
| Konkurrerte for Argentinas flagg Argentina |
| Friidrett: |
| Friidrett Søramerikansk mesterskap i friidrett |
| Bronse | Cali 1963 |  Diskos |
| Bronse | Montevideo 1958 |  Diskos |
| Bronse | Santiago 1956 |  Diskos |
| Gull | Buenos Aires 1952 |  Diskos |
| Gull | Buenos Aires 1952 |  Kulestøt |
| Gull | Lima 1949 |  Diskos |
| Gull | Lima 1949 |  Kulestøt |
| Bronse | Lima 1949 |  Spydkast |
| Gull | Rio de Janeiro 1947 |  Diskos |
| Gull | Rio de Janeiro 1947 |  Kulestøt |
| Sølv | Rio de Janeiro 1947 |  Spydkast |
| Sølv | Santiago 1943 |  Diskos |
| Sølv | Santiago 1943 |  Kulestøt |
| Gull | Buenos Aires 1941 |  Kulestøt |
| Bronse | Buenos Aires 1941 |  Diskos |
| Friidrett Panamerikanske leker |
| Gull | Buenos Aires 1951 |  Kulestøt |
| Gull | Buenos Aires 1951 |  Diskos |
| Friidrett Iberoamerikanske leker |
| Gull | Santiago 1960 |  Diskos |

**Ingeborg Mello de Preiss** (født 4. januar 1919 i Berlin, død 25. oktober 2009 i Buenos Aires) var en tyskfødt argentinsk friidrettsutøver, som hovedsakelig konkurrerte i kastøvelser som spydkast, diskos og kulestøt på 1940-, 50- og 60-tallet. Hun ble sju ganger søramerikansk mester i kulestøt og diskos i perioden 1941 til 1952. Hun vant også 22 nasjonale titler i Argentina fra 1940 til 1962.

Bakgrunn
--------

Mello var jødisk, og trente friidrett i den tyske idrettsklubben Juedische Sportgemeinschaft 33. Hun flyktet fra Tyskland til Argentina 19 år gammel, i 1938.

Idrettskarriere
---------------

Mello deltok i Søramerikansk mesterskap i friidrett 1941, og vant der kulestøt, og fikk bronse i diskos. Hun deltok igjen under Søramerikansk mesterskap i friidrett 1943, og fikk der sølv i kulestøt og diskos. Under Søramerikansk mesterskap i friidrett 1947 fikk hun tre medaljer; hun vant kulestøt og diskos, og hun kom på andreplass i spydkast, bak Gerda Martín.

Hun representerte Argentina under Sommer-OL 1948 i London. Der kom hun på åttendeplass i diskos og niendeplass i kulestøt. Året etter deltok hun i Søramerikansk mesterskap i friidrett 1949, og vant der kulestøt og diskos, og hun fikk bronse i spydkast. De første Panamerikanske leker ble arrangert i 1951 i Buenos Aires, og Mello vant der kulestøt og diskos. Under Søramerikansk mesterskap i friidrett 1952 vant hun kulestøt og diskos, og i diskos satte hun ny mesterskapsrekord med 40,14 meter. Hun representerte Argentina i OL for andre gang under Sommer-OL 1952. I diskos nådde hun finalerunden, og kom på 12.-plass, mens i kulestøt fikk hun 19. beste resultat i kvalifiseringen, og nådde ikke finalerunden.

Mello fikk bronse i diskos under Søramerikansk mesterskap i friidrett 1956 og under Søramerikansk mesterskap i friidrett 1958. I 1960 deltok hun i det først av to Iberoamerikanske leker (som byttet navn til Iberoamerikansk mesterskap i friidrett fra 1983), og hun vant der diskos. Hun deltok i sitt siste søramerikanske mesterskap i friidrett i 1963, og fikk der bronse i diskos, bak Ingeborg Pfüller og Isolina Vergara.

Så sent som i 1969 deltok hun i det argentinske mesterskapet i friidrett, og kom der på fjerdeplass i diskos.

Referanser
----------

1. ↑   Gemeinsame Normdatei, besøkt 15. desember 2014[Hentet fra Wikidata]
2. ↑   www.cada-atletismo.org, arkiv-URL web.archive.org[Hentet fra Wikidata]
3. ↑   Gemeinsame Normdatei, besøkt 31. desember 2014[Hentet fra Wikidata]
4. ↑  CADA Atletismo - *El adiós a Ingeborg Mello*, besøkt 13. november 2020.
5. 1 2  Jstor.org - *Ingeborg Mello: "Two Lives" in Sport*, besøkt 13. november 2020.
6. ↑  Yad Vashem - *Berlin, Germany, 04/07/1937, Ingeborg Mello, winner of the shot-put competition at a Jewish sports tournament*, besøkt 13. november 2020.
7. 1 2  Athletics Podium - *Ingeborg Mello*, besøkt 13. november 2020.
8. 1 2  GBR Athletics - *South American Championships (women)*, besøkt 13. november 2020.
9. 1 2 3  Sports-reference.com - *Ingeborg Mello*, besøkt 13. november 2020.

Eksterne lenker
---------------

* (en) Ingeborg Mello – Olympics.com Rediger på Wikidata

* (en) Ingeborg Mello – Olympic.org Rediger på Wikidata

* (en) Ingeborg Mello – Olympedia Rediger på Wikidata

* (en) Ingeborg Mello – Sports-Reference (OL-resultater – arkivert) Rediger på Wikidata

* (en) Ingeborg Mello – World Athletics Rediger på Wikidata

* (en) Ingeborg Mello – Track and Field Statistics Rediger på Wikidata
* (en) Ingeborg Mello - Athletics Podium

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND
 |